**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2021-04-07 Nr. TAR1-80

Posėdis įvyko 2021 m. kovo 30 d.

Posėdžio pirmininkas – Deividas Petrolevčius, Klaipėdos miesto savivaldybės administracijos direktoriaus vyriausiasis patarėjas (pirmininko pavaduotojas).

Posėdžio sekretorė Aistė Valadkienė, Klaipėdos miesto savivaldybės administracijos Jaunimo ir bendruomenių reikalų koordinavimo grupės Jaunimo reikalų koordinatorė (grupės vadovė).

Dalyvavo: Laurynas Gečius, Gintarė Kareivaitė, Gabija Buivydaitė, Arvydas Cesiulis, Deividas Petrolevičius, Vaida Ragelė, Eglė Deltuvaitė, Dovilė Petraitytė.

Svečiai: Agnė Kovalenkaitė, Klaipėdos miesto savivaldybės administracijos Jaunimo ir bendruomenių reikalų koordinavimo grupės vyriausioji specialistė.

DARBOTVARKĖ.

1. Dėl 2021 m. Jaunimo iniciatyvų projektų ekspertinio vertinimų išvadų aptarimo ir rekomendacijų teikimo Savivaldybės administracijos direktoriui.

2. Dėl 2021-2022 m. Jaunimo programos “Jaunimo organizacijų stiprinimo ir jaunimo politikos plėtojimas” projektų ekspertinio vertinimų išvadų aptarimo ir rekomendacijų teikimo Savivaldybės administracijos direktoriui.

3. Dėl 2021-2022 m. Jaunimo programos „Jaunimo savanoriškos tarnybos įgyvendinimo Klaipėdos mieste“ projektų ekspertinio vertinimų išvadų aptarimo ir rekomendacijų teikimo Savivaldybės administracijos direktoriui.

4. Dėl 2021 m. Jaunimo iniciatyvų ir programų projektų finansavimo kvotų siūlymo teikimo Savivaldybės administracijos direktoriui.

5. Dėl 2021 m. Jaunimo reikalųų tarybos metinio plano patvirtinimo.

1. SVARSTYTA. Dėl 2021 m. Jaunimo iniciatyvų projektų ekspertinio vertinimų išvadų aptarimo ir rekomendacijų teikimo Savivaldybės administracijos direktoriui.

Vadovaujantis Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo 47 ir 48 punktais:

„*47. JRT ir (arba) EJST narių susirinkimas išklauso ekspertų išvadas ir teikia rekomendacijas Savivaldybės administracijos direktoriui;*

*48. JRT ir (arba) EJST gali rekomenduoti:*

*48.1. pritarti ekspertų vertinimo rezultatams (išvadoms);*

*48.2. nepritarti ekspertų vertinimų rezultatams (išvadoms). Nepritarus ekspertų vertinimo rezultatams, JRT ir (arba) EJST argumentuotu siūlymu (jeigu kyla pagrįstų įtarimų, kad ekspertai pažeidė nešališkumo deklaraciją ir (arba) konfidencialumo pasižadėjimą, ir (arba) jeigu ekspertų išvada yra nemotyvuota) rekomenduoja Savivaldybės administracijai teikti paraišką (-as) kitiems, jaunimo iniciatyvų ar programos paraiškų nevertinusiems, ekspertams pervertinti;“*

A. Kovalenkaitė pristatė Ekspertų grupės išvadas, siūlomą reitinguotų projektų sąrašą su galutinėmis sumomis bei informavo, kad 2021 m. buvo pateikta virš 50 projektų paraiškų. Didžiausias balų vidurkis buvo 82.33, o žemiausias 36,34. Ekspertų grupės posėdyje aptarta, kad finansuoti po vieną organizacijos projektą. Iš viso siūloma finansuoti 32 jaunimo iniciatyvų projektus.

NUTARTA. Bendru sutarimu patvirtinti siūlomą reitinguotą projektų sąrašą ir rekomenduoti Savivaldybės administracijos direktoriui finansuoti žemiau pateiktus projektus :

|  |  |  |  |  |
| --- | --- | --- | --- | --- |
| **Eil. Nr.** | **Organizacijos pavadinimas** | **Projekto pavadinimas** | **Balų vidurkis** | **Galutinės sumos vidurkis** |
| **1** | Klaipėdos kurčiųjų jaunimo organizacija | Klaipėdos kurčiųjų jaunimo organizacijos narių psichinės bei emocinės sveikatos stiprinimas | 82,33 | 2920,00 |
| **3** | VšĮ „Apeirono teatras“ | Dialogas 2021 | 80,33 | 3600,00 |
| **4** | VšĮ Asmenybės ugdymo kultūros centras | Ride this city 2021 / Riedam 21 | 78,67 | 3500,00 |
| **5** | LPF Dienvidis | Pilietiškai aktyvus Klaipėdos jaunimas | 75,00 | 3600,00 |
| **7** | VšĮ Metas veikti | Daugiau drąsos kurti | 73,33 | 3300,00 |
| **8** | VšĮ Projektas LT | Savęs archeologija | 73,00 | 4100,00 |
| **9** | LCC tarptautinis universitetas | Youth for a better Klaipėda | 72,34 | 3200,00 |
| **10** | Klaipėdos valstybinė kolegijos Alumni klubas | Per kiną - pažink jaunimą | 71,34 | 3800,00 |
| **11** | Miesto bažnyčia | Lyderis savo noru | 71,00 | 3500,00 |
| **12** | Asociacija Šokių namai | Iniciatyva jaunoms šeimoms #PietinėKlaipėdaŠoka | 70,67 | 2300,00 |
| **13** | Asociacija JCI Klaipėda | Jaučiu mąstau gyvenu | 70,66 | 1800,00 |
| **14** | Lietuvos liberalus jaunimas | Išdrįskime būti savimi | 69,66 | 3200,00 |
| **15** | VšĮ Lyderiams | Klaipėda arčiau tavęs (Talentai Klaipėdai) | 69,33 | 3200,00 |
| **16** | VšĮ „Baltijos jūrų skautai | Verslus ir kūrybiškas jaunimas | 69,33 | 3200,00 |
| **17** | VšĮ Klaipėdos valstybinė kolegija | Pažink pilietiškumą | 69,00 | 2700,00 |
| **18** | LPF Dvasinės pagalbos centras | Klaipėda jaunimo ir savanorystės uostas | 68,66 | 3400,00 |
| **19** | Asociacija Mano miestas Klaipėda | #Becool #AFTERschool | 68,00 | 2700,00 |
| **22** | VšĮ Socialinių mokslų kolegija | Ateities miesto kūrimo dirbtuvės | 64,33 | 2700,00 |
| **26** | VšĮ Project In | Verslus jaunimas | 62,67 | 2900,00 |
| **28** | Krikščioniškojo švietimo draugija Slovo | Kelio pasirinkimas Pokalbiai apie svarbiausia | 62,34 | 2000,00 |
| **29** | Klaipėdos valstybinė kolegijos studentų atstovybė | Stipri organizacija - kelias į sėkmę | 61,34 | 2700,00 |
| **30** | VšĮ Taip ir ne kitaip | Visi skirtingi - visi lygūs | 61,34 | 2200,00 |
| **31** | Gausus gyvenimas | Padėk sau ir kitam | 57,67 | 2000,00 |
| **32** | Lietuvos aukštosios jūreivystės mokyklos studentų atstovybė | Tobulėti kartu lengviau | 56,34 | 2700,00 |
| Iš viso: | | | | 71 220 |

2. SVARSTYTA. Dėl 2021-2022 m. Jaunimo programos “Jaunimo organizacijų stiprinimo ir jaunimo politikos plėtojimas” projektų ekspertinio vertinimų išvadų aptarimo ir rekomendacijų teikimo Savivaldybės administracijos direktoriui.

A. Kovalenkaitė informavo, kad buvo pateikta viena paraiška. Ekspertai ją įvertino 79,67 balų vidurkiu. Siūloma finansuoti 2021-2022 m. programą, 2021 m. skiriant 10 000 Eur.

NUTARTA. Bendru sutarimu patvirtinti siūlomą reitinguotą projektų sąrašą ir rekomenduoti Savivaldybės administracijos direktoriui finansuoti žemiau pateiktą projektą:

|  |  |  |  |  |
| --- | --- | --- | --- | --- |
| **Eil. Nr.** | **Organizacijos pavadinimas** | **Projekto pavadinimas** | **Balų vidurkis** | **Galutinės sumos vidurkis** |
| 1 | Klaipėdos jaunimo organizacijų asociacija Apskritasis stalas | KLAS - STIPRINTI VIENYTI ATSTOVAUTI | 79,67 | 2021 m. 10 000 |

3. SVARSTYTA. Dėl 2021-2022 m. Jaunimo programos „Jaunimo savanoriškos tarnybos įgyvendinimo Klaipėdos mieste“ projektų ekspertinio vertinimų išvadų aptarimo ir rekomendacijų teikimo Savivaldybės administracijos direktoriui.

A. Kovalenkaitė informavo, kad buvo pateiktos dvi paraiškos. Ekspertai jąs įvertino ir nurodė finansuoti vieną projektą. Siūloma finansuoti Jaunimo savanoriškos tarnybos įgyvendinimo Klaipėdos mieste programos 2021-2022 m. vieną projektą, 2021 m. skiriant 2 500 Eur.

|  |  |  |  |
| --- | --- | --- | --- |
| **Eil. Nr.** | **Organizacijos pavadinimas** | **Projekto pavadinimas** | **Balų vidurkis** |
| 1 | VšĮ Asmenybės ugdymo kultūros centras | Savanoriškos veiklos skatinimo ir palaikymo Klaipėdos mieste programa: the Power in Me (Mano galia) | 68,33 |
| 2 | Klaipėdos jaunimo organizacijų asociacija Apskritasis stalas | Jaunimo savanoriška tarnyba Klaipėdoje | 86,00 |

NUTARTA. Bendru sutarimu patvirtinti siūlomą reitinguotą projektų sąrašą ir rekomenduoti Savivaldybės administracijos direktoriui finansuoti žemiau pateiktą projektą:

|  |  |  |  |  |
| --- | --- | --- | --- | --- |
| **Eil. Nr.** | **Organizacijos pavadinimas** | **Projekto pavadinimas** | **Balų vidurkis** | **Galutinės sumos vidurkis** |
| 1 | Klaipėdos jaunimo organizacijų asociacija Apskritasis stalas | Jaunimo savanoriška tarnyba Klaipėdoje | 86,00 | 2021 m. 2 500 |

4.SVARSTYTA. Dėl 2021 m. Jaunimo iniciatyvų ir programų projektų finansavimo kvotų siūlymo teikimo Savivaldybės administracijos direktoriui.

A. Valadkienė informavo, kad Jaunimo ir bendruomenių politikos plėtros programoje 2021 m. Jaunimo iniciatyvų projektams numatyta 74 000 kartu su ekspertų darbo apmokėjimu. Siūloma 2021 m. Jaunimo iniciatyvų projektų kvotą nustatyta 71 220 Eur. Jaunimo organizacijų stiprinimo ir jaunimo politikos plėtojimo programos 2021-2022 m. daliniam finansavimui numatyta 20 000 Eur – 2021 ir 2022 m. po 10 000 Eur. Jaunimo savanoriškos tarnybos įgyvendinimo Klaipėdos mieste programos 2021-2022 m. daliniam finansavimui numatyta 5000 Eur 2021 m. ir 2022 m. po 2 500 Eur.

NUTARTA. Patvirtinti 2021 m. – 2022 m. jaunimo iniciatyvų projektų konkurso ir programų kvotas.

|  |  |  |  |  |
| --- | --- | --- | --- | --- |
| **Eil. Nr.** | **Programos pavadinimas** | **2021 m.** | **2022 m.** | **Iš viso:** |
| 1 | Jaunimo iniciatyvų projektų daliniam finansavimui | 71 220 Eur |  | 71 220 Eur |
| 2. | Jaunimo organizacijų stiprinimo ir jaunimo politikos plėtojimo programa | 10 000 Eur | 10 000 Eur | 20 000 Eur |
| 3. | Jaunimo savanoriškos tarnybos įgyvendinimo Klaipėdos mieste programa | 2500 Eur | 2500 Eur | 5000 Eur |

5. Dėl 2021 m. Jaunimo reikalų tarybos metinio plano patvirtinimo.

D. Petrolevičius informavo, kad metinis planas buvo išsiųstas visiems nariams el.paštu.

NUTARTA. Patvirtinti 2021 m. Jaunimo reikalų tarybos metinį planą.

|  |  |
| --- | --- |
| Pirmininkas | Laurynas Gečius |
| Sekretorė | Aistė Valadkienė |
|  |  |